CELEX: 32022R0340
Language: et
Date: 2022-02-28 00:00:00
Title: Nõukogu rakendusmäärus (EL) 2022/340, 28. veebruar 2022, millega rakendatakse määruse (EL) nr 356/2010 (millega kehtestatakse teatavad piiravad meetmed teatavate füüsiliste ja juriidiliste isikute, üksuste ning asutuste suhtes seoses olukorraga Somaalias) artiklit 12

28.2.2022   
               
               
                  ET
               
               
                  Euroopa Liidu Teataja
               
               
                  L 56/1
               
            
         NÕUKOGU RAKENDUSMÄÄRUS (EL) 2022/340,
         28. veebruar 2022,
         millega rakendatakse määruse (EL) nr 356/2010 (millega kehtestatakse teatavad piiravad meetmed teatavate füüsiliste ja juriidiliste isikute, üksuste ning asutuste suhtes seoses olukorraga Somaalias) artiklit 12
         EUROOPA LIIDU NÕUKOGU,
         võttes arvesse Euroopa Liidu toimimise lepingut,
         võttes arvesse nõukogu 26. aprilli 2010. aasta määrust (EL) nr 356/2010, millega kehtestatakse teatavad piiravad meetmed teatavate füüsiliste ja juriidiliste isikute, üksuste ning asutuste suhtes seoses olukorraga Somaalias, (1) eriti selle artiklit 12,
         võttes arvesse liidu välisasjade ja julgeolekupoliitika kõrge esindaja ettepanekut
         ning arvestades järgmist:
         
                     (1)
                  
                  
                     Nõukogu võttis 26. aprillil 2010 vastu määruse (EL) nr 356/2010.
                  
               
                     (2)
                  
                  
                     Ühinenud Rahvaste Nõukogu (ÜRO) Julgeolekunõukogu resolutsiooni 751 (1992) alusel loodud ÜRO Julgeolekunõukogu komitee kiitis 18. veebruaril 2022 heaks ühe isiku lisamise selliste isikute ja üksuste loetellu, kelle suhtes kohaldatakse piiravaid meetmeid.
                  
               
                     (3)
                  
                  
                     Määruse (EL) nr 356/2010 I lisa tuleks seetõttu vastavalt muuta,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Määruse (EL) nr 356/2010 I lisa muudetakse vastavalt käesoleva määruse lisale.
         
         
            Artikkel 2
            Käesolev määrus jõustub selle Euroopa Liidu Teatajas avaldamise päeval.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 28. veebruar 2022
            
               
                  Nõukogu nimel
               
               
                  eesistuja
               
               J.-Y. LE DRIAN
            
         
         
            (1)  ELT L 105, 27.4.2010, lk 1.
      
      
         
            LISA
            Määruse (EL) nr 356/2010 I lisas esitatud loetellu lisatakse allpool loetletud isikud.
            
                        I.
                     
                     
                        
                           Isikud
                        
                        „21. Ali Mohamed RAGE (teise nimega: a) Ali Mohammed Rage b) Ali Dheere c) Ali Dhere d) Ali Mohamed Rage Cali Dheer e) Ali Mohamud Rage)
                        
                        
                           Ametikoht: Al-Shabaabi kõneisik
                        
                           Sünnikuupäev: 1966
                        
                           Sünnikoht: Somaalia
                        
                           Kodakondsus: Somaalia
                        
                           Aadress: Somaalia
                        
                           ÜRO poolt loetellu kandmise kuupäev: 18. veebruar 2022
                        
                           Muu teave:
                        Resolutsiooni 2093 (2013) punkti 43 alapunkti a kohaselt loetellu kantud kui isik, kes „osaleb tegevuses või toetab tegevust, mis ohustab Somaalias rahu, julgeolekut või stabiilsust, sealhulgas tegevus, mis ohustab Somaalia rahu- ja lepitusprotsessi, või kes ähvardab Somaalia föderaalvalitsust või AMISOMi jõuga.“ Al-Shabaabi kõneisikuna osaleb Rage rühmituse terroristliku tegevuse edendamises ja toetamises.“